[bookmark: _GoBack]VENDIM
Nr.430, datë 22.4.2009 

PËR DISA NDRYSHIME NË VENDIMIN NR.370, DATË 15.9.1997 TË KËSHILLIT TË MINISTRAVE “PËR HAPJEN E PËRFAQËSISË SË PËRHERSHME TË REPUBLIKËS SË SHQIPËRISË, PRANË SELISË SË NATO-S, BRUKSEL”, TË NDRYSHUAR
 
Në mbështetje të nenit 100 të Kushtetutës dhe të nenit 15 të ligjit nr.9095, datë 3.7.2003 “Për shërbimin e jashtëm të Republikës së Shqipërisë”, me propozimin e Ministrit të Mbrojtjes, Këshilli i Ministrave

VENDOSI:
 
1. Në vendimin nr.370, datë 15.9.1997 të Këshillit të Ministrave, të ndryshuar, të bëhen ndryshimet, si më poshtë vijon:
a) Paragrafi i dytë i pikës 2, shfuqizohet.
b) Pas pikës 2 shtohet pika 2/1, me këtë përmbajtje:
“2/1.  Në Përfaqësinë e Përhershme të Republikës së Shqipërisë pranë selisë së NATO-s funksionon përfaqësia ushtarake, e cila përbëhet nga:
- Përfaqësues ushtarak në NATO                              		gjeneral major;
- Zëvendëspërfaqësues                                               	kolonel;
- Oficer shtabi për inteligjencën                                   	nënkolonel;
- Oficer shtabi për operacionet e stërvitjen                		nënkolonel;
- Oficer shtabi për logjistikën                                        	nënkolonel;
- Oficer shtabi për planifikimin                                      	nënkolonel;
 - Oficer shtabi për komunikim/standardizim                 	nënkolonel;
 - Oficer shtabi për komitetet politiko-
    ushtarake të NATO-s dhe koordinimin me
    BE-në                                                                            nënkolonel;
-  Oficer shtabi për mbrojtjen ajrore                                 	nënkolonel;
-  Specialist për administrim/financë/protokoll              	major;
-  Nënoficer për administrimin/sekretar/operator          		kapter;
-  Nënoficer për regjistrin, rrjetin e klasifikuar                	kapter;
-  Shofer/adjutant                                                                 kapter.
2. Efektet financiare që rrjedhin nga zbatimi i këtij vendimi, të përballohen nga buxheti, miratuar për Ministrinë e Mbrojtjes.

3. Ngarkohen Ministria e Mbrojtjes dhe Ministria e Punëve të Jashtme për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

